OpenLLM-France/wikimedia huggingface dataset:
# Almese

Almese és un comune (municipi) de la ciutat metropolitana de Torí, a la regió italiana del Piemont, situat a uns 27 quilòmetres a'oest de Torí. A 1 de gener de 2019 la seva població era de 6.378 habitants.
Almese limita amb els següents municipis: Avigliana, Caselette, Rubiana, Val della Torre i Villar Dora.

## Referències

* ↑ «Resident population on 1st january» (en anglès). ISTAT. [Consulta: 27 març 2020].
# La Sagrera (l'Estany)

La Sagrera és actualment un sector del poble de l'Estany, pertanyent a la comarca del Moianès.
Està situat a la part sud-occidental del poble, al sud-oest del monestir de Santa Maria de l'Estany, a la part més elevada, per aquest costat, del poble. És al Carrer de Rodors, prop d'on aquest carrer abandona el nucli urbà de l'Estany.
És el lloc on hi havia hagut l'antiga església parroquial de l'Estany, del tot desapareguda. Per extensió, s'anomena també així a l'extrem meridional del coster que puja cap a la Devesa, a llevant de Giraculs.
# Guerres romano-germàniques

S'anomenen guerres romanogermàniques la sèrie de conflictes entre els romans i les tribus germàniques compresos entre el 113 aC, amb la guerra címbria, i el 476 dC. La natura d'aquests conflictes va ser molt diversa i inclou conquestes romanes, revoltes germàniques i posteriors invasions i la caiguda de l'Imperi Romà d'Occident.

## Referències

* ↑ Brewer, Ebenezer Cobham. A Guide to Roman History from the Earliest Period to the Close of the Western Empire (en anglès). C.S. Francis & Company, 1852, p. 315.
* ↑ Tucker, Spencer C. A Global Chronology of Conflict: From the Ancient World to the Modern Middle East (en anglès). ABC-CLIO, 2009, p. 178. ISBN 1851096728.
# Districte de Bardejov

El districte de Bardejov - (eslovac) Okres Bardejov - és un dels 79 districtes d'Eslovàquia. Es troba a la regió de Prešov, al nord del país. Té una superfície de 936,17 km², i el 2013 tenia 77.858 habitants. La capital és Bardejov.

## Llista de municipis
### Ciutats

* Bardejov

### Pobles

Abrahámovce | Andrejová | Bartošovce | Becherov | Beloveža | Bogliarka | Brezov | Brezovka | Buclovany | Cigeľka | Dubinné | Frička | Fričkovce | Gaboltov | Gerlachov | Hankovce | Harhaj | Hažlín | Hertník | Hervartov | Hrabovec | Hrabské | Hutka | Chmeľová | Janovce | Jedlinka | Kľušov | Kobyly | Kochanovce | Komárov | Koprivnica | Kožany | Krivé | Kríže | Kružlov | Kučín | Kurima | Kurov | Lascov | Lenartov | Lipová | Livov | Livovská Huta | Lopúchov | Lukavica | Lukov | Malcov | Marhaň | Mikulášová | Mokroluh | Nemcovce | Nižná Polianka | Nižná Voľa | Nižný Tvarožec | Oľšavce | Ondavka | Ortuťová | Osikov | Petrová | Poliakovce | Porúbka | Raslavice | Regetovka | Rešov | Richvald | Rokytov | Smilno | Snakov | Stebnícka Huta | Stebník | Stuľany | Sveržov | Šarišské Čierne | Šašová | Šiba | Tarnov | Tročany | Vaniškovce | Varadka | Vyšná Polianka | Vyšná Voľa | Vyšný Kručov | Vyšný Tvarožec | Zborov | Zlaté
# Riu Trubij

El Trubij (en ucraïnès: Трубіж) és un afluent per l'esquerra del riu Dnièper, que flueix a través d'Ucraïna. Té una longitud de 113 km i una conca hidrogràfica de 4.700 km².
Desemboca al pantà de Kàniv del riu Dnièper, que rep el seu nom de Kàniv. No ha de confondre's amb el riu Trúbej de Rússia (tots dos s'escriuen igual en rus: Трубеж). La principal ciutat a les seves ribes és Pereiàslav.

## Referències

* ↑ «Great Soviet Encyclopedia» (en anglès). Gran Enciclopèdia Soviètica, 17-09-2022.
* ↑ «Трубеж». [Consulta: 18 desembre 2022].
# Fundació de la Comunitat Valenciana La Llum de les Imatges

La Fundació de la Comunitat Valenciana La Llum de les Imatges fou una fundació participada per la Generalitat Valenciana. Es dictà la seua la conclusió de la seua activitat ja programada per a 2014, sense que per part de la Generalitat i el seu sector públic es financen noves línies d'activitat de la fundació, i haurà d'acordar la seua extinció de conformitat amb la normativa vigent en matèria de fundacions.

## Referències

* ↑ Article 103 de la Llei 5/2013, de 23 de desembre, de Mesures Fiscals, de Gestió Administrativa i Financera, i d'Organització de la Generalitat
# Lensa

Lensa és una borsa de treball en línia amb una seu als Estats Units fundada el 2015 per Gergo Vari.
Va ser fundada el 2015 per Gergo Vari. El 2016, Lensa va llançar una oficina a San Francisco, Califòrnia. El 2020, Lensa va superar els 10 milions d'inscripcions de demandants d'ocupació el 2019.
La plataforma de Lensa permet als candidats jugar a jocs d'ordinador que avaluen el seu estil de treball. Lensa utilitza algoritmes d'aprenentatge automàtic complexos per identificar les habilitats dures i suaus que faran que una persona tingui èxit en un treball. El joc posa l'usuari en una situació crítica per resoldre un problema que es va produir, mentre la pregunta en si mateixa està mal definida i sense que s'ofereixi cap instrucció.
Lensa se centra a permetre als sol·licitants d'ocupació trobar les feines adequades en funció de les seves habilitats i estil de treball amb l'ajut d'IA.

## Referències

* ↑ «How to Overcome Tricky Interview Questions?». [Consulta: 22 gener 2021].
* 1 2 «Lensa — Pricing, How to Post, and FAQs» (en anglès americà). [Consulta: 22 gener 2021].
* ↑ «Vári Gergő (Lensa Programming)» (en hongarès). [Consulta: 22 gener 2021].
* ↑ «Lensa: The Ultimate Solution for landing your Dream Job» (en anglès americà). [Consulta: 22 gener 2021].
* 1 2 Newsdesk. «Resume-Library, the Fastest Growing Source of Resumes in the U.S., Announces Partnership with Lensa -» (en anglès americà), 21-01-2019. [Consulta: 22 gener 2021].
* ↑ SimplyCareer. «Lensa» (en anglès americà). [Consulta: 22 gener 2021].
* 1 2 «Lensa: The Ultimate Solution for landing your Dream Job», 24-11-2020. [Consulta: 22 gener 2021].
* ↑ «Lensa: The Ultimate Solution for landing your Dream Job» (en anglès). [Consulta: 22 gener 2021].
# Larraga

Larraga és un municipi de Navarra, a la Comarca de Tafalla, dins la merindad d'Olite.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 1.900 | 1.889 | 1.878 | 1.892 | 1.937 | 1.969 | 1.974 | 1.963 | 2.007 | 2.021 | 2.047 |
| Fonts: Larraga i Institut d'Estadística de Navarra |||||||||||
# Guillem II de Borgonya

Guillem II de Borgonya dit l'Alemany (1075- 1125) fou comte de Borgonya, comte de Mâcon, fill únic del comte Renald II de Borgonya i nebot del papa Calixt II

## Biografia

Nascut el 1061 era fill del comte Renald II de Borgonya i de la comtessa Regina d'Oltingen (filla del comte Conon d'Oltingen, a la regió de Basilea a la Suïssa alemanya)
El 1097 va morir el seu pare durant la primera croada (1096- 1099) a l'edat de 41 anys. Guillem el va succeir a l'edat de 36 anys conjuntament amb el seu oncle Esteve I de Borgonya
Va morir el 1125 a l'edat de 64 anys, víctima d'un complot dels seus barons. El seu fill i successor Guillem III de Borgonya dit l'Infant fou assassinat dos anys després i així l'altra comte, Renald III de Borgonya, fill d'Esteve I va esdevenir comte únic.
# Brucepattersonius misionensis

Brucepattersonius misionensis és una espècie de mamífer rosegador de la família dels cricètids. És endèmic de la província de Misiones (Argentina). Se sap molt poca cosa sobre la història natural i l'estil de vida d'aquesta espècie. El seu hàbitat natural són les zones riberenques. Està amenaçat per la desforestació.

## Referències

* ↑ D'Elía, G.; Pardiñas, U.; Patterson, B. Brucepattersonius misionensis. UICN 2008. Llista Vermella d'espècies amenaçades de la UICN, edició 2008, consultada el 14 gener 2014.
# Districte de Le Val-de-Travers

El districte de Le Val-de-Travers és un dels sis districtes del cantó de Neuchâtel (Suïssa). Té una població d'11.975 habitants (cens de 2007) i una superfície de 166,47 km². Està format per 3 municipis i el cap del districte és Môtiers. Des de l'1 de gener de 2009 aquest districte ha passat d'11 municipis a només tres.

## Municipis

* Val-de-Travers
* La Côte-aux-Fées
* Les Verrières

## Municipis antics

* Boveresse
* Buttes
* Couvet
* Fleurier
* La Côte-aux-Fées
* Les Bayards
* Les Verrières
* Môtiers
* Noiraigue
* Saint-Sulpice
* Travers

## Vegeu també

* Districtes del Cantó de Neuchâtel
# Riu Traun

El riu Traun és un afluent del Danubi localitzat a l'Alta Àustria. Neix als Alps i té una longitud de 155 km. En el seu curs hi ha els llacs Hallstättersee i Traunsee, i desemboca al Danubi, quan arriba a la ciutat de Linz. Algunes de les ciutats per les quals passa són Bad Ischl, Gmunden, Wels i Traun.

## Galeria

* el riu Traun prop d'Obertraun
* el riu Traun, a Wels
* el riu Traun, a Wels
# La Serra de Mateu

La Serra de Mateu és un indret amb camps de conreu del municipi de Conca de Dalt, antigament del de Toralla i Serradell. És al límit dels àmbits dels pobles de Rivert i Torallola.
És a l'extrem de ponent de la Serra de Ramonic, on enllaça amb la Serra de Sant Salvador. És al sud-oest d'Escauberes, Escanemàs i Baldoses, a llevant de les Costes del Serrat i al nord de lo Solà. Pel seu extrem meridional discorren el Camí del Seix i el Camí del Solà. S'hi troba el Corral de la Serra de Mateu.

## Enllaços externs

* Institut Cartogràfic de Catalunya
# La muntanya de Sainte-Victoire vista des de Bibémus

La muntanya de Sainte-Victoire, vista des de Bibémus és un quadre del pintor francès Paul Cézanne. Està realitzat en oli sobre llenç. Mesura 65 cm d'alt i 81 cm d'ample. Va ser pintat entre 1898 i 1900. Actualment, es troba en el Museu d'Art de Baltimore, Estats Units.
Aquesta obra pertany al gènere paisatgístic, un dels favorits de Cézanne, al costat del bodegón i el retrat. És, a més, un dels seus temes predilectes: la muntanya de Sainte-Victoire, massís calcari del sud de França, entre els departaments de Boques del Roine i Var. Cézanne, amb els seus quadres, la va fer famosa.
Li va dedicar nombrosos quadres en dues èpoques diferents: de 1882 a 1890 i de 1901 a la seva mort. Aquesta visió des de Bibémus s'emmarca en la segona època.
Cézanne no pretenia una representació estàtica del paisatge. Volia aconseguir la unitat entre el color, la composició, la superfície i la tectònica. A més, buscava donar una base teòrica a les seves experiències i experiments.

## Referències

* ↑ P. F. R. Carrassat, Maestros de la pintura, Spes Editorial, S.L., 2005.
* ↑ Christa von Lengerke, «Del Impresionismo al Art Nouveau» en Los maestros de la pintura occidental, Taschen, 2005, pág. 512, ISBN 3-8228-4744-5
# Guillem Alsina i Soto

Guillem Alsina i Soto (Barcelona, 26 d'abril de 1938) va ser un destacat nedador català.
Nedador del Club Natació Barcelona del 1949 al 1960, va ser internacional amb la selecció espanyola, a més de quatre cops campió d'Espanya de 100 i 200m braça, així com medalla d'argent dels Jocs del Mediterrani a Beirut'1959, i participant en els Campionats d'Europa de Budapest'1958 i als Jocs Olímpics de Roma'1960.
Un cop retirat fou entrenador de natació des del 1961 al 1982 en diferents clubs catalans i portuguesos, a més de directiu i àrbitre de natació encara en actiu. Va començar a escriure articles tècnics i d'història de la natació en el butlletí del C.N. Barcelona i va col·laborar també amb les revistes Crol de la Federació Espanyola, i Natação de la Federació Portuguesa, així com amb diferents butlletins de clubs, i pàgines electròniques.

## Referències

* ↑ http://www.sports-reference.com/olympics/athletes/al/guillermo-alsina-1.html Arxivat 2008-12-23 a Wayback Machine.
* ↑ http://www.coe.es/coe/bd_perso.nsf/636f272617572203c12572080082e57c/73f2e3e52023eef2c1256e310042f126?OpenDocument Arxivat 2016-03-03 a Wayback Machine.
* ↑ http://hemeroteca.elmundodeportivo.es/preview/1970/05/15/pagina-16/967521/pdf.html
* ↑ http://www.natacio.cat/cat/seccio/veure/303 Arxivat 2009-11-30 a Wayback Machine.
# Districte de Rwamagana

El districte de Rwamagana és un akarere (districte) de la província de l'Est, a Ruanda. La seva capital és Kigabiro.

## Sectors

El districte de Rwamagana està dividit en 12 sectors (imirenge): Fumbwe, Gahengeri, Gishari, Karenge, Kigabiro, Muhazi, Munyaga, Munyiginya, Musha, Muyumbu, Mwulire, Nyakariro, Nzige i Rubona. Rwamagana és "un lloc de cent coses" en kinyarwanda, ja que conté la paraula "magana" una paraula que significa "cent" en molts dialectes bantu. El nom del districte 'Rwamagana' volia implicar un lloc d'abundància.

## Referències

* Districtes de Ruanda a statoids
* Inzego.doc Arxivat 2018-05-17 a Wayback Machine. — Province, District and Sector information from MINALOC, the Rwanda ministry of local government.
* web del districte de Rwamagana
# Fundació per a la Conservació i Recuperació d'Animals Marins

La Fundació per a la Conservació i Recuperació d'Animals Marins (CRAM) és una entitat sense ànim de lucre amb seu al Prat de Llobregat que dispensa cures a animals marins amenaçats que estiguin malalts o ferits, amb l'objectiu de retornar-los al seu medi d'origen una vegada curats.
Fundada el 1994 a Premià de Mar, el 2011 es traslladà a les seves instal·lacions actuals del Prat de Llobregat, equipades amb material punter que converteix el seu Centre de Recuperació d'Animals Marins en un referent europeu.

## Referències

* ↑ «Fundació per a la Conservació i Recuperació d'Animals Marins». Gran Enciclopèdia Catalana. Barcelona: Grup Enciclopèdia Catalana.
* ↑ Aluju Ferrer, C. «El CRAM fa un pas més per defensar la fauna marina». El Punt Avui, 20 març 2011. [Consulta: 27 juny 2020].
# Libin

Libin (en való Libin) és un municipi belga de la província de Luxemburg a la regió valona. Limita amb els municipis de Bertrix, Daverdisse, Libramont-Chevigny, Paliseul, Saint-Hubert, Tellin i Wellin.

## Localitats

Anloy, Ochamps, Redu, Smuid, Transinne, Glaireuse i Villance.
Viccionari
# La Serra de Dalt

La Serra de Dalt és un veïnat disseminat del terme municipal d'Oliola, a la Noguera. El 2019 tenia 12 habitants.
És veïnat dispers, al voltant de l'església de Sant Silvestre de Serra d'Alt del segle xii, situat a l'extrem nord del terme municipal, al nord de la carretera C-14, al nord-est de Ponts. Està constituït per tot de masos disseminats, entre els quals destaquen el Mas d'en Pla, els Trulls, Monistrol, el Mas d'en Cendrós, el Mas Teuler i el Mas d'en Torres, algun d'ells actualment abandonat.

## Referències

* ↑ «La Serra de Dalt». Gran Enciclopèdia Catalana. Barcelona: Grup Enciclopèdia Catalana.
* ↑ «251500 Oliola». Idescat. [Consulta: 9 agost 2020].
* ↑ «Aplec de Sant Silvestre, Bisbat d'Urgell, Publical el 2 de Gener de 2018». Arxivat de l'original el 2018-12-26. [Consulta: 26 desembre 2018].
# Leptopelis yaldeni

Leptopelis yaldeni és una espècie de granota de la família dels hiperòlids que viu a Etiòpia.
Està amenaçada d'extinció per la pèrdua del seu hàbitat natural.

## Referències

* Largen, M. & Schiøtz, A. 2004. Leptopelis yaldeni. Llista Vermella d'Espècies Amenaçades de la UICN 2006. Consulta: 17 d'abril del 2008.
# Camille Polfer

Camille Polfer (Namur, 21 de novembre de 1924 - Ciutat de Luxemburg 13 de març de 1983) va ser un professor i polític luxemburguès membre del Partit Democràtic. Va ocupar el càrrec d'alcalde de la ciutat de Luxemburg de 1980 a 1981.

## Biografia

Nascut a Namur, al sud de Bèlgica, de pares luxemburguesos, Polfer va rebre la seva educació primària a França, i la secundària a Echternach, a Luxemburg. Va estudiar a la Universitat de Nancy, on va obtenir el títol de professor d'educació física. Va ensenyar al Liceu de nois d'Esch-sur-Alzette a partir de 1950 fins a 1959. Va ser transferit al 'Liceu de nois de Luxemburg, on va romandre fins al 1969, quan va reemplaçar a René Van Den Bulcke com a comissari d'esports.
Polfer va entrar al consell de l'ajuntament de la ciutat de Luxemburg com a regidor del Partit Democràtic el 1969. Es va convertir en alcalde de la ciutat de Luxemburg el 1980. Tanmateix, a causa del deteriorament de la seva salut, Polfer es va veure obligat a dimitir després de dos anys al càrrec. Va ser substituït com a alcalde de la ciutat per la seva filla, Lydie, que va continuar al càrrec fins a 1999. Lydie ha passat a ser un dels polítics més importants de Luxemburg, servint com viceprimer Ministre i Ministre de Relacions Exteriors (1999-2004).
Polfer va morir un any després de la seva sortida de l'ajuntament, a l'edat de 58.

## Vegeu també

* Llista d'alcaldes de la Ciutat de Luxemburg
# Erard de la Mark

Erard de la Mark-Sedan també anomenat Cardenal de Bouillon (31 de maig de 1472, Sedan - 18 de març de 1538 a Lieja) fou el príncep-bisbe del principat de Lieja des de 1505 i arquebisbe de l'arxidiòcesi de València des de 1520 fins a la seva mort. També fou bisbe de Chartres de 1507 a 1525. El 1518, va esdevenir procurador de l'Abadia de Sant Miquel, prop d'Anvers.
El duc Erard era el tercer fill de Robert I de la Mark i de Joana de Saulcy. El seu germà gran, Robert II era el mariscal de camp de Bouillon. El 1521 Lleó X el promogué cardenal.
Després d'un període turbulent de guerres, Erard de la Mark, un noble adinerat, va restaurar la pau com que era un home polític hàbil que tenia relacions a moltes corts europees i al Vaticà. Contràriament als seus antecessors del segle XIV, Adolf i Engelbert de la Mark, bel·licosos i poc erudits, que van deixar records dolorosos al principat per a les seves exaccions sense mercè i llur absolutisme sense compromisos, Erard era un adepte de les idees de l'humanisme. «Tornà l'home al centre de la creació.»
Estimulà les arts i les ciències. Erasme de Rotterdam va dedicar-li unes de les seves obres. Va nomenar un altre humanista, Jerôme Àlexandre com el seu canceller. Va contribuir a la renaixença de la ciutat de Lieja en encarregar l'arquitecte Arnold van der Mulcken de reconstruir el palau dels prínceps-bisbes. El 1537 va enviar el pintor de la cort, Lambert Lombard, junts amb el cardenal Reginald Pole a Roma per a adquirir obres d'art per al principat. Fora de Lieja, va embellir la seva residència d'estiu, el Prinsenhof a Kuringen i va ser un mecenes per a l'Abadia d'Herkenrode. El seu escut es troba sempre damunt al portal d'aquesta abadia. També volia crear una universitat, però la Universitat de Lovaina, àvida del seu monopoli, va oposar-se ferotgement. La Universitat de Lieja només podrà crear-se tres segles més tard sota el regne de Guillem I dels Països Baixos. Tot i ser humanista, va castigar durament els protestants. Sota el seu regne, els primers «herètics» van ser executats al 1528. Va ofegar amb sang els animadors d'un moviment de la població famolenca, els anomenats Rivageois.
A l'inici, va mantenir una política d'estricta neutralitat del principat de Lieja, entre els ducs de Borgonya i el rei de França. Quan les seves relacions amb Francesc I de França van deteriorar-se, va triar el costat de Carles V. Així va tenir un paper diplomàtic important en la designació de Carles V en comptes del seu concurrent Francesc I. Els estats de Lieja no van gaire apreciar aquesta política, i un dels seus successors, Gerard de Groesbeek va haver de tornar a instaurar la neutralitat del principat el 1577.

## Referències

* ↑ Joseph Deckers, Vie culturelle, artistique et religieuxe du VII au XV siècle, in: Jacques Stiennon (redacció), Histoire de Liège, Toulouse, Privat, 1991, pàgina 128, ISBN 2-7089-4724-9
* ↑ Heinrich Neu, Erhard (Eberhard) von der Mar(c)k, Neue Deutsche Biographie (tom 4), 1959, pàgina 577 ss.
# Fundació per a la Defensa de la Nació Espanyola

La Fundació per a la Defensa de la Nació Espanyola (Denaes, en castellà: Fundación para la Defensa de la Nación Española) és una organització vinculada amb el partit Vox, inscrita al Registre de Fundacions des de maig de 2006. Fins a novembre de 2014 el seu patronat va ser presidit pel seu fundador Santiago Abascal. El 2016, formaven part del seu patronat Santiago Abascal, l'Associació per a la Defensa de la Nació Espanyola, Gustavo Bueno, Ricardo Garrudo i Joaquín Robles López. El 2019, el domicili social i seu estaven ubicats al Centro Cultural Riojano a Madrid. El 2006 va presentar una querella, que seria després arxivada, contra l'actor Pepe Rubianes per delicte d'ultratge a Espanya i d'incitació a l'odi per raó d'origen.
Vinculada amb Vox, Denaes ha funcionat com a eix de xarxa per a diversos quadres polítics, periodistes i acadèmics revisionistes.
L'entitat no presenta comptes des del 2014.

## Referències

* ↑ «La fundació Denaes, vinculada a Vox, no presenta comptes des del 2014». Directa, 11-01-2019. [Consulta: 14 abril 2019].
* ↑ Alcaide, Soledad «Aguirre financia a una asociación nacionalista española» (en castellà). El País [Madrid], 10-11-2007. ISSN: 1134-6582.
* ↑ «El cas Rubianes acabarà amb sentència absolutòria - 23 març 2009». El Punt Avui, 23-03-2009. [Consulta: 14 abril 2019].
* ↑ Rubio-Pueyo, Vicente. Vox: a new far right in Spain?. Rosa Luxemburg Stiftung, 2019, p. 7 [Consulta: 5 desembre 2019]. Arxivat 2019-12-05 a Wayback Machine.
* ↑ Martínez, Sonia; García, Ter. «La fundación Denaes, relacionada con Vox, no presenta cuentas desde 2014» (en local). El Salto. [Consulta: 5 desembre 2019].
# Libis

«Libis» té aquests significats:
* Libis, gentilici dels ciutadans de Líbia (colònia italiana, posteriorment Regne i actualment República)
* Libis, tribus amazigues de l'antiga regió de Líbia (és a dir, tota l'Àfrica del Nord)
Viccionari
# La Serra de Ramonic

La Serra de Ramonic és un paratge del terme municipal de Conca de Dalt, a l'antic terme de Toralla i Serradell, al Pallars Jussà, en territori del poble de Toralla.
Està situat al sud-est del poble de Toralla, al nord de la partida de la Serra de Mateu i al sud de la d'Escauberes, a ponent de Baldoses.

## Enllaços externs

* Institut Cartogràfic de Catalunya; cal fer dos passos d'aproximació
# Lauren Mahon

Lauren Mahon (Londres, 1985) és una presentadora de televisió britànica, creadora de la comunitat en línia #GirlvsCancer. Després que l'agost de 2016 se li diagnostiqués un càncer de mama agressiu als 31 anys i comencés un tractament de quimioteràpia, radioteràpia i cirurgies, Mahon va començar a compartir la seva experiència al seu blog i a Instagram sota l'etiqueta #GIRLvsCANCER, i va encoratjar altres dones perquè compartissin les seves històries. Després de l'èxit de la iniciativa, es va formar una comunitat de suport per a dones joves amb càncer, i es va començar a recaptar fons per a organitzacions benèfiques oncològiques a través de la venda de marxandatge.
Mahon va confirmar que havia superat el càncer el maig de 2017, i ha seguit compartint les seves experiències sobre seqüeles causades pel tractament. A principis de 2018 va començar el podcast You, Me and the Big C a la BBC, juntament amb Rachel Bland (que tenia un càncer de mama, i que va morir el mateix any) i Deborah James (que tenia un càncer colorectal), guardonat amb el premi Millor podcast de l'any de TRIC l'any 2019. Mahon va rebre el premi Remarkable Women de la revista Stylist, i el 2019 fou inclosa dins de la llista de 100 dones més influents segons la BBC. El 2020 es va anunciar que Lime Pictures produiria una sèrie de televisió basada en una versió fictícia de la seva vida, amb guió de Furquan Akhtar.

## Referències

* ↑ «Lime Pictures options "incredible" story of cancer survivor Lauren Mahon» (en anglès), 18-02-2020. [Consulta: 12 desembre 2020].
* ↑ Catling, Lydia. «BBC's Lauren Mahon opens up about losing late co-host Rahael Bland», 30-08-2020. [Consulta: 9 desembre 2020].
* ↑ Forsey, Zoe. «I got breast cancer at 31 but I refuse to be a victim and it has some odd perks» (en anglès), 15-10-2019. [Consulta: 12 desembre 2020].
* ↑ Chandler-Wilde, Helen «Lauren Mahon: 'Getting breast cancer in my 30s was bad enough – then they said I'd be infertile too'» (en anglès). The Telegraph, 29-08-2020. ISSN: 0307-1235.
* ↑ «Full list of winners from the 2019 TRIC Awards» (en anglès britànic). [Consulta: 12 desembre 2020].
* ↑ «Lauren Mahon on Life After Trauma and Finding Herself» (en anglès), 19-11-2019. [Consulta: 12 desembre 2020].
* ↑ Murray, Megan. «Lauren Mahon's cancer story to be made into TV programme» (en anglès), 24-02-2020. [Consulta: 9 desembre 2020].